CELEX: 32008D0055
Language: ro
Date: 2007-12-20 00:00:00
Title: 2008/55/CE: Decizia Comisiei din 20 decembrie 2007 privind o contribuție financiară din partea Comunității pentru efectuarea, în statele membre, a unui studiu cu privire la prevalența Salmonella spp. și a Staphylococcus aureus rezistent la meticilină la efectivele de porci pentru reproducere [notificată cu numărul C(2007) 6579]

17.1.2008   
            
            
               RO
            
            
               Jurnalul Oficial al Uniunii Europene
            
            
               L 14/10
            
         
      DECIZIA COMISIEI
   
   din 20 decembrie 2007
   privind o contribuție financiară din partea Comunității pentru efectuarea, în statele membre, a unui studiu cu privire la prevalența Salmonella spp. și a Staphylococcus aureus rezistent la meticilină la efectivele de porci pentru reproducere
   [notificată cu numărul C(2007) 6579]
   (2008/55/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolul 20,
   întrucât:
   
               (1)
            
            
               Decizia 90/424/CEE stabilește procedurile de reglementare a unei contribuții financiare comunitare pentru măsuri veterinare specifice, inclusiv măsuri tehnice sau științifice. Decizia prevede că Comunitatea întreprinde sau sprijină statele membre să întreprindă acțiuni tehnice și științifice necesare dezvoltării legislației comunitare în domeniul veterinar, precum și pentru dezvoltarea învățământului sau a formării în acest domeniu.
            
         
               (2)
            
            
               În conformitate cu articolul 4 și anexa I din Regulamentul (CE) nr. 2160/2003 al Parlamentului European și al Consiliului din 17 noiembrie 2003 privind controlul Salmonella și al altor agenți zoonotici specifici, prezenți în rețeaua alimentară (2), se impune stabilirea unui obiectiv comunitar pentru reducerea prevalenței Salmonella la efectivele de porci pentru reproducere.
            
         
               (3)
            
            
               Grupul operativ al Autorității Europene pentru Siguranța Alimentară (EFSA), însărcinat cu colectarea de informații privind zoonozele, a adoptat la data de 30 aprilie 2007 un raport privind o propunere de specificații tehnice pentru un studiu de referință cu privire la prevalența Salmonella la efectivele de porci pentru reproducere (3) („Raportul privind Salmonella”).
            
         
               (4)
            
            
               În vederea stabilirii unui obiectiv comunitar pentru reducerea prevalenței zoonozelor sau a agenților zoonotici, astfel cum se prevede la articolul 4 din Regulamentul (CE) nr. 2160/2003, precum și pentru a examina cea mai bună metodă de evaluare a realizării acestui obiectiv în viitor, trebuie să fie disponibile date comparabile cu privire la proporția de crescătorii de porci pentru reproducere infectate cu Salmonella din statele membre. Asemenea informații nu sunt disponibile și, prin urmare, trebuie realizat un studiu special de monitorizare a prevalenței Salmonella la porcii pentru reproducere pe o perioadă corespunzătoare, astfel încât să se țină seama de eventualele variații sezoniere. Studiul trebuie să se bazeze pe raportul privind Salmonella.
            
         
               (5)
            
            
               De asemenea, raportul privind Salmonella recomandă o eșantionare suplimentară pentru estimarea prevalenței în interiorul crescătoriei. O asemenea eșantionare trebuie efectuată de un număr de state membre care reprezintă geografic diversele situații din Comunitate.
            
         
               (6)
            
            
               Infecțiile cu Staphylococcus aureus rezistent la meticilină (MRSA) sunt recunoscute de mai multe decenii ca fiind un important risc în cadrul spitalelor. MRSA este rezistent la majoritatea antibioticelor utilizate în mod obișnuit și constituie un pericol mai ales pentru pacienții cu o imunitate scăzută. În Regatul Unit, numărul de decese atribuite MRSA a fost estimat la aproximativ 3 000 pe an. Costul tratamentului pe pacient este evaluat între 12 000 și 15 000 EUR. Se mai înregistrează cheltuieli adiționale generate de programele de igienă și control menite să prevină sau să limiteze infecțiile în spitale.
            
         
               (7)
            
            
               O nouă tulpină de MRSA (ST398) a fost recent detectată la animale de producție din mai multe state membre. În special, porcii au fost identificați ca fiind o importantă sursă de infecție pentru crescătorii de porci sau familiile acestora, în caz de contact direct cu porcii. Este posibil ca infecția cu noua tulpină de MRSA să pătrundă, de asemenea, în spitale, cum s-a întâmplat și până acum cu MRSA în anumite state membre.
            
         
               (8)
            
            
               În vederea conștientizării publicului și a aprecierii dacă sunt necesare măsuri de depistare și de control a MRSA pentru reducerea prevalenței și a riscului pe care acesta îl prezintă pentru sănătatea publică, sunt necesare date comparabile cu privire la proporția de crescătorii de porci pentru reproducere infectate cu MRSA (ST398) din statele membre. Asemenea informații nu sunt disponibile și, prin urmare, trebuie realizat un studiu special pentru monitorizarea prevalenței MRSA la porcii pentru reproducere pe o perioadă corespunzătoare, astfel încât să se țină seama de eventualele variații sezoniere.
            
         
               (9)
            
            
               Grupul operativ al Autorității Europene pentru Siguranța Alimentară (EFSA), însărcinat cu colectarea de informații privind zoonozele, a adoptat la data de 19 noiembrie 2007 un raport care include o propunere de specificații tehnice pentru un studiu de referință cu privire la prevalența Staphylococcus aureus rezistent la meticilină (MRSA) la efectivele de porci pentru reproducere („raportul privind MRSA”) (4). Raportul privind MRSA formulează recomandări cu privire la baza de eșantionare, modul de colectare a eșantioanelor, metodele analitice de laborator și raportarea. Specificațiile tehnice pentru studiu prevăzute în prezenta decizie ar trebui să se bazeze pe respectivul raport.
            
         
               (10)
            
            
               În conformitate cu Decizia 2007/636/CE a Comisiei din 28 septembrie 2007 privind o contribuție financiară a Comunității pentru efectuarea, în statele membre, a unui studiu cu privire la prevalența Salmonella spp. la efectivele de porci de reproducție (5), în perioada 1 ianuarie 2008-31 decembrie 2008, statele membre trebuie să efectueze un studiu privind efectivele de porci pentru reproducere pentru a evalua prevalența Salmonella spp. Luând în considerare impactul MRSA asupra sănătății publice, riscul emergent reprezentat de porci ca sursă de infectare a oamenilor și lipsa de informații comparabile privind prevalența MRSA în rândul efectivelor de porci pentru reproducere din diferite state membre, modalitatea cea mai rapidă și rentabilă de a evalua prevalența MRSA în rândul efectivelor de porci pentru reproducere din Comunitate este eșantionarea suplimentară în cursul studiului prevăzut de Decizia 2007/636/CE.
            
         
               (11)
            
            
               Studiul trebuie să furnizeze informațiile tehnice necesare dezvoltării legislației veterinare comunitare, după caz. Având în vedere importanța colectării de date comparabile privind prevalența MRSA la porcii pentru reproducere în statele membre, statelor membre ar trebui să li se acorde contribuții financiare din partea Comunității pentru punerea în aplicare a cerințelor specifice ale studiului. Cheltuielile cu achiziționarea tampoanelor pentru recoltare și cu testele de laborator ar trebui să fie rambursate 100 %, prin aplicarea unui plafon. Toate celelalte cheltuieli legate de eșantionare, deplasări și administrație nu ar trebui să fie eligibile pentru nicio contribuție financiară din partea Comunității.
            
         
               (12)
            
            
               Contribuția financiară a Comunității ar trebui acordată cu condiția ca studiul să se realizeze în conformitate cu dispozițiile aplicabile ale dreptului comunitar și cu respectarea altor condiții determinate, inclusiv transmiterea rezultatelor în termenele prevăzute.
            
         
               (13)
            
            
               Din motive de eficiență administrativă, toate cheltuielile prezentate pentru o contribuție financiară din partea Comunității trebuie exprimate în euro. În conformitate cu Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (6), cursul de schimb pentru cheltuielile efectuate în altă monedă decât euro este ultimul curs stabilit de către Banca Centrală Europeană înaintea primei zile din luna în care statul membru respectiv trimite solicitarea. Din motive de claritate și transparență, Decizia 2007/636/CE ar trebui să fie abrogată, astfel încât contribuția financiară din partea Comunității pentru studiile privind prevalența Salmonella și MRSA să fie stabilită o singură dată prin prezenta decizie.
            
         
               (14)
            
            
               Pentru a asigura consecvență în executarea studiilor, prezenta decizie ar trebui să se aplice începând cu 1 ianuarie 2008, data de aplicare a Deciziei 2007/636/CE.
            
         
               (15)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Obiectul și domeniul de aplicare
   Prezenta decizie stabilește normele privind contribuția financiară din partea Comunității pentru un studiu de referință care urmează a fi efectuat în statele membre cu privire la prevalența, în interiorul Comunității, a Salmonella spp. („studiul privind Salmonella”) și a Staphylococcus aureus rezistent la meticilină (MRSA) („studiul privind MRSA”) în rândul porcilor pentru reproducere care au făcut obiectul unor eșantionări la nivel de fermă.
   Articolul 2
   Definiție
   În sensul prezentei decizii, prin „autoritate competentă” se înțelege autoritatea sau autoritățile unui stat membru, în sensul articolului 3 din Regulamentul (CE) nr. 2160/2003.
   Articolul 3
   Domeniul de aplicare a studiilor
   (1)   Statele membre vor efectua studiul privind Salmonella în conformitate cu părțile A și B din anexa I până la data de 31 decembrie 2008.
   (2)   Statele membre vor efectua studiul privind MRSA în conformitate cu părțile A și C din anexa I până la data de 31 decembrie 2008.
   Articolul 4
   Metode de eșantionare și analize
   Eșantionarea și analiza se efectuează de către autoritatea competentă sau sub supravegherea acesteia în conformitate cu specificațiile tehnice stabilite în anexa I.
   Articolul 5
   Condiții de acordare a unei contribuții financiare din partea Comunității
   (1)   Contribuția financiară a Comunității la costurile analizelor, în temeiul prezentei decizii, este acordată statelor membre până la valoarea maximă totală de cofinanțare stabilită în anexa II la prezenta decizie pentru durata studiilor prevăzută de prezenta decizie.
   (2)   Contribuția financiară a Comunității prevăzută la alineatul (1) este acordată statelor membre sub rezerva punerii în aplicare a studiilor privind Salmonella și MRSA în conformitate cu dispozițiile relevante ale legislației comunitare, inclusiv în materie de concurență și de acordare a contractelor publice, precum și sub rezerva respectării următoarelor condiții:
   
               (a)
            
            
               actele cu putere de lege și actele administrative de drept intern necesare pentru punerea în aplicare a studiilor trebuie să intre în vigoare cel târziu la data de aplicare a prezentei decizii;
            
         
               (b)
            
            
               un raport privind stadiul activității conținând informațiile enumerate în partea D din anexa I și cuprinzând primele trei luni ale studiilor trebuie prezentat Comisiei până cel târziu la 31 mai 2008;
            
         
               (c)
            
            
               un raport final privind punerea în aplicare a studiilor, alături de documentele justificative pentru costurile suportate de către statele membre pentru analizele și rezultatele obținute în perioada 1 ianuarie 2008-31 decembrie 2008, trebuie prezentat Comisiei până cel târziu la data de 31 martie 2009;
            
         
               (d)
            
            
               studiile trebuie puse în aplicare în mod eficient.
            
         Documentele justificative pentru costurile suportate, menționate la alineatul (2) litera (c), cuprind cel puțin informațiile stabilite la anexa III.
   (3)   Dacă raportului final prevăzut la alineatul (2) litera (c) este prezentat după 31 martie 2009, dar până la 30 aprilie 2009, contribuția financiară care urmează a fi acordată de Comunitate se reduce cu 25 %.
   Dacă raportului final este prezentat după 30 aprilie 2009, dar înainte de 31 mai 2009, contribuția financiară care urmează a fi acordată de Comunitate se reduce cu 50 %.
   Nu se acordă nicio contribuție financiară dacă raportul final este prezentat după 31 mai 2009.
   Articolul 6
   Sumele maxime care se rambursează
   (1)   Valorile maxime ale contribuției financiare din partea Comunității pentru costurile analizelor acoperite de studiul privind Salmonella care urmează a fi rambursate către statele membre nu depășesc următoarele:
   
               (a)
            
            
               20 EUR per test pentru depistarea bacteriologică a Salmonella spp.;
            
         
               (b)
            
            
               30 EUR pentru serotipizarea izolatelor relevante.
            
         (2)   Valorile maxime ale contribuției financiare din partea Comunității pentru costurile analizelor acoperite de studiul privind MRSA care urmează a fi rambursate către statele membre nu depășesc următoarele:
   
               (a)
            
            
               30 EUR per test pentru depistarea bacteriologică a MRSA;
            
         
               (b)
            
            
               8 EUR per depistare a prezenței MRSA prin PCR;
            
         
               (c)
            
            
               25 EUR pentru tipizarea Staphylococcus de tip A (tipizare gena spa – Spa typing);
            
         
               (d)
            
            
               150 EUR per tipizare de tip MLST (multi locus sequence typing) a izolatelor relevante;
            
         
               (e)
            
            
               1,25 EUR per tampon pentru recoltare.
            
         Articolul 7
   Colectarea datelor, evaluarea și raportarea
   (1)   Autoritatea competentă responsabilă cu pregătirea raportului anual național în conformitate cu articolul 9 alineatul (1) din Directiva 2003/99/CE a Parlamentului European și a Consiliului (7) colectează și evaluează rezultatele studiilor și le transmite Comisiei.
   (2)   Comisia transmite datele naționale și evaluarea menționate la alineatul (1) către Autoritatea Europeană pentru Siguranța Alimentară, care le examinează.
   (3)   Datele și rezultatele naționale sunt puse la dispoziția publicului într-o formă care garantează confidențialitatea.
   Articolul 8
   Cursul de schimb aplicabil cheltuielilor
   Cheltuielile efectuate într-o altă monedă decât euro sunt convertite, de către statul membru în cauză, în euro pe baza celei mai recente rate de schimb stabilite de către Banca Centrală Europeană înaintea primei zile a lunii în care solicitarea pentru contribuția financiară din partea Comunității este prezentată de către statul membru.
   Articolul 9
   Abrogarea Deciziei 2007/636/CE
   Decizia 2007/636/CE se abrogă.
   Articolul 10
   Aplicarea
   Prezenta decizie se aplică de la 1 ianuarie 2008.
   Articolul 11
   Destinatari
   Prezenta decizie se adresează statelor membre.
   
      Adoptată la Bruxelles, 20 decembrie 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 224, 18.8.1990, p. 19. Decizie modificată ultima dată prin Regulamentul (CE) nr. 1791/2006 (JO L 363, 20.12.2006, p. 1).
   
      (2)  JO L 325, 12.12.2003, p. 1. Regulament modificat ultima dată prin Regulamentul (CE) nr. 1237/2007 al Comisiei (JO L 280, 24.10.2007, p. 5).
   
      (3)  Jurnalul EFSA (2007) 99, 1-28.
   
      (4)  Jurnalul EFSA (2007) 129, p. 1-14.
   
      (5)  JO L 257, 3.10.2007, p. 30.
   
      (6)  JO L 209, 11.8.2005, p. 1. Regulament modificat ultima dată prin Regulamentul (CE) nr. 1437/2007 (JO L 322, 7.12.2007, p. 1).
   
      (7)  JO L 325, 12.12.2003, p. 31. Directivă modificată prin Directiva 2006/104/CE a Consiliului (JO L 363, 20.12.2006, p. 352).
   
      ANEXA I
      SPECIFICAȚIILE TEHNICE MENȚIONATE LA ARTICOLELE 3 ȘI 4 ȘI LA ARTICOLUL 5 ALINEATUL (2) LITERA (b)
      Partea A:   Prezentare generală și baza de eșantionare
      1.   Prezentarea generală a studiului
      Studiul se efectuează în conformitate cu prezentarea generală de la figura 1.
      Figura 1
      Prezentare generală a studiului
      
         
      2.   Baza de eșantionare
      2.1.   Delimitarea populației
      Studiul se efectuează pe crescătorii care dețin cel puțin 80 % din efectivele de porci pentru reproducere dintr-un stat membru. În mod prioritar, se includ în eșantion crescătoriile care dețin 50 sau mai mulți porci pentru reproducere. Cu toate acestea, în cazul în care crescătoriile respective care dețin 50 sau mai mulți porci pentru reproducere nu conțin 80 % din efectivele de porci pentru reproducere la nivel național, se includ, de asemenea, în eșantion crescătorii mai mici, care dețin mai puțin de 50 de porci pentru reproducere.
      Crescătoriile de porci pentru reproducere vor fi clasificate fie drept „crescătorii pentru reproducere”, fie drept „crescătorii pentru producție”. Crescătoriile pentru reproducere vând scroafe tinere și/sau vieri pentru reproducere. În mod normal, acestea vând 40 % sau mai mult din scroafele tinere pe care le cresc pentru reproducere, în timp ce restul este vândut pentru sacrificare. În schimb, crescătoriile pentru producție vând în principal porci pentru îngrășat sau pentru sacrificare.
      Prevalența Salmonella și MRSA trebuie măsurată în mod separat în crescătoriile pentru reproducere (partea 1 a studiilor privind Salmonella și MRSA) și în crescătoriile pentru producție (partea 2 a studiilor), reprezentând efectivele astfel cum este indicat în figura 2, cu excluderea efectivelor de porci de la înțărcare până la finisare.
      Figura 2
      Prezentarea generală a crescătoriilor
      
         
      2.2.   Eșantionul și strategia de eșantionare
      Ambele părți ale studiilor privind Salmonella și MRSA trebuie să aibă un plan de eșantionare în două etape similar. În cadrul primei etape, în fiecare stat membru se selectează un eșantion aleatoriu de crescătorii dintre cele pentru reproducere și un al doilea eșantion aleatoriu din grupul de crescătorii pentru producție. Problema numărului de crescătorii necesare este dezbătută la punctul 2.3. În cadrul celei de-a doua etape, se selectează un număr de țarcuri pentru eșantionare în cadrul fiecărei crescătorii selectate (a se vedea punctul 2.2.2).
      2.2.1.   Prima etapă: selectarea crescătoriilor
      Fiecare stat membru trebuie să creeze două baze de eșantionare. Prima conține toate crescătoriile pentru reproducere eligibile (de obicei, crescătoriile care dețin cel puțin 50 de porci pentru reproducere – a se vedea punctul 2.1), iar a doua conține toate crescătoriile pentru producție eligibile. Numărul de crescătorii necesar pentru fiecare parte a studiilor privind Salmonella și MRSA se selectează apoi în mod aleatoriu din fiecare listă. Un eșantion aleatoriu trebuie să garanteze faptul că studiile includ crescătoriile care dețin efective de porci de mărimi diferite și care sunt stabilite în toate regiunile unui stat membru în care se practică creșterea de porci. Este recunoscut faptul că în anumite state membre pot exista puține crescătorii (de exemplu, mai puțin de 10 % din toate crescătoriile eligibile) cu efective foarte mari. Astfel, este posibil ca niciunul dintre aceste efective foarte mari să nu fie ales cu ocazia selecției aleatorii. Un stat membru poate utiliza un criteriu de stratificare înaintea selecției crescătoriilor – de exemplu, pentru a defini un strat care conține 10 % din efectivele cele mai mari și pentru a aloca stratului respectiv 10 % din mărimea eșantionului necesar. În mod similar, un stat membru poate stratifica eșantionul pe regiuni administrative în conformitate cu proporția de efective eligibile din fiecare regiune. Orice stratificare care se ia în considerare trebuie să fie descrisă în raportul pe care un stat membru îl prezintă Comisiei în conformitate cu punctul 1 din partea D.
      În cazul în care o crescătorie selectată nu poate fi eșantionată (de exemplu, dacă nu mai există în momentul în care se efectuează eșantionarea), din aceeași bază de eșantionare se selectează în mod aleatoriu o altă crescătorie. În cazul în care s-a aplicat o stratificare (de exemplu, pe baza mărimii efectivului sau pe regiuni), atunci noua crescătorie trebuie selectată din același strat.
      Mărimea eșantionului primar (numărul de crescătorii care urmează a fi eșantionate) trebuie să fie distribuită în mod aproximativ egal în cursul anului pentru a acoperi, pe cât posibil, anotimpuri diferite. Eșantioanele trebuie alese de la aproximativ o doisprezecime din numărul de crescătorii în fiecare lună.
      Crescătoriile în aer liber trebuie incluse în studiu, dar nu mai este prevăzută o stratificare obligatorie pentru acest tip de producție.
      2.2.2.   A doua etapă: eșantionarea în crescătorie
      În cadrul fiecărui efectiv pentru reproducere și producție selecționat, țarcurile, curțile sau grupurile de porci pentru reproducere care au peste 6 luni și care urmează a fi eșantionați sunt selectați în mod aleatoriu.
      Numărul de țarcuri, curți sau grupuri care urmează a fi eșantionate trebuie să fie alocat în mod proporțional în conformitate cu numerele de porci pentru reproducere care se află în diverse stadii de producție (gestanți, negestanți și alte categorii de porci pentru reproducere). Categoriile exacte de vârstă care urmează a fi eșantionate nu sunt prescrise, însă aceste informații se colectează în timpul eșantionării.
      Porcii pentru reproducere care au sosit recent în efectiv și sunt ținuți în carantină nu sunt incluși în studiile privind Salmonella și MRSA.
      2.3.   Calculul mărimii eșantionului
      2.3.1.   Mărimea eșantionului primar (mărimea eșantionului în prima etapă)
      Se efectuează un calcul obișnuit al mărimii eșantionului primar pentru crescătoriile pentru reproducere și un al doilea calcul obișnuit al mărimii eșantionului primar pentru crescătoriile pentru producție. Mărimea eșantionului primar echivalează cu numărul de crescătorii pentru reproducere și cu numărul de crescătorii pentru producție care urmează a fi eșantionate în fiecare stat membru și este determinată, în ipoteza unui eșantionări aleatorii, pe baza următoarelor criterii:
      
                  (a)
               
               
                  numărul total de crescătorii pentru reproducere (crescătorii pentru reproducere, partea 1 a studiilor privind Salmonella și MRSA);
               
            
                  (b)
               
               
                  numărul total de crescătorii pentru producție (crescătorii pentru producție, partea 2 a studiilor privind Salmonella și MRSA);
               
            
                  (c)
               
               
                  prevalența anuală estimată (p): 50 %;
               
            
                  (d)
               
               
                  nivelul de încredere dorit (Z): 95 %, corespunzând unei valori Zα de 1,96;
               
            
                  (e)
               
               
                  acuratețea (L): 7,5 %;
               
            
                  (f)
               
               
                  folosind aceste valori și formula:
                  
            Întâi se efectuează calculul pentru crescătoriile pentru reproducere și apoi calculul pentru crescătoriile pentru producție. În fiecare caz, ipotezele de la literele (c)-(e) de mai sus sunt aceleași.
      Din motive practice, în cazul în care există 100 000 sau mai multe crescătorii în baza de eșantionare a efectivelor pentru reproducere sau în baza de eșantionare a efectivelor pentru producție, atunci se consideră populația ca fiind infinită, iar numărul de crescătorii care urmează a fi selectate în mod aleatoriu din baza de eșantionare este de 171 (a se vedea tabelul 1). În cazul în care numărul de efective pentru reproducere sau de efective pentru producție este mai mic de 100 000, se aplică un factor de corecție pentru populația finită și se eșantionează mai puține crescătorii, astfel cum se indică în tabelul 1.
      De exemplu, dacă într-un stat membru există 1 000 de crescătorii care aparțin grupului de crescătorii pentru producție și 250 de crescătorii care aparțin grupului de crescătorii pentru reproducere, 147 de crescătorii trebuie eșantionate în grupul de crescătorii pentru producție și 102 crescătorii trebuie eșantionate în grupul de crescătorii pentru reproducere.
      Tabelul 1
      Numărul de crescătorii de porci pentru reproducere care urmează a fi eșantionate în oricare parte a studiilor privind Salmonella și MRSA în funcție de mărimea populației finite (numărul total de crescătorii de porci pentru reproducere din statele membre)
      
                  Numărul de crescătorii de porci pentru reproducere (N)
               
               
                  Mărimea eșantionului (n) pentru mărimea populației finite, cu o acuratețe de 7,5 %
               
            
                  100 000
               
               
                  171
               
            
                  10 000
               
               
                  169
               
            
                  5 000
               
               
                  166
               
            
                  2 000
               
               
                  158
               
            
                  1 000
               
               
                  147
               
            
                  500
               
               
                  128
               
            
                  250
               
               
                  102
               
            
                  150
               
               
                  80
               
            
                  125
               
               
                  73
               
            
                  100
               
               
                  64
               
            
                  90
               
               
                  59
               
            
                  80
               
               
                  55
               
            
                  70
               
               
                  50
               
            
                  60
               
               
                  45
               
            
                  50
               
               
                  39
               
            
                  40
               
               
                  33
               
            
                  30
               
               
                  26
               
            
                  20
               
               
                  18
               
            
                  10
               
               
                  10
               
            Lipsa de răspuns se anticipează, de exemplu, prin creșterea cu 10 % a mărimii eșantionului în fiecare grup. Orice crescătorie neadecvată se înlocuiește în cursul studiilor privind Salmonella și MRSA (a se vedea punctul 2.2.1).
      În cazul în care nu este posibil să se estimeze numărul de „crescătorii pentru reproducere” înainte de începerea studiului, se selectează un număr de crescătorii pentru eșantionare, conform tabelului 1, pe baza numărului total de crescătorii cu scroafe (X crescătorii). Numărul de crescătorii care trebuie eșantionate se mărește cu cel puțin 30 % [(X + 30 %) crescătorii]. Înainte de începerea studiului, autoritatea competentă identifică un număr de crescătorii pentru reproducere cel puțin egal cu acest procentaj suplimentar de 30 %. În timpul vizitei la ferme, crescătoria este clasificată ca crescătorie pentru reproducere sau pentru producție în conformitate cu definițiile de mai sus.
      2.3.2.   Mărimea eșantionului secundar (mărimea eșantionului în a doua etapă)
      În fiecare crescătorie selectată, se prelevează probe obișnuite de materii fecale din 10 țarcuri, curți sau grupuri de porci pentru reproducere alese în mod aleatoriu. În cazul în care este necesar (de exemplu, în adăposturile de fătare sau acolo unde scroafele sunt ținute în grupuri mici de mai puțin de 10), un grup poate fi compus din mai mult de un țarc. Fiecare probă obișnuită pentru Salmonella trebuie să provină de la cel puțin 10 porci pentru reproducere.
      Cu toate acestea, în cazul în care, în crescătorii mici sau în crescătorii având un număr mare de porci pentru reproducere ținuți în perimetre exterioare, numărul de țarcuri, curți sau grupuri este mai mic de 10, este necesar să se eșantioneze același țarc, aceeași curte sau același grup astfel încât să se ajungă la un total de 10 probe obișnuite pentru Salmonella.
      Partea B:   Prelevare și analiza probelor pentru studiul privind Salmonella
      
      1.   Prelevarea de probe de la efectivele de porci
      1.1.   Tipul și caracteristicile probei obișnuite
      Materialul prelevat pentru analiza bacteriologică este compus din materii fecale recent expulzate reprezentative pentru întreaga crescătorie, care este unitatea vizată. Dat fiind că fiecare crescătorie este unică, se decide, înainte de începerea eșantionării, care țarcuri, curți sau grupuri din cadrul acesteia sunt eșantionate. Proba prelevată este plasată într-un recipient separat care împiedică contaminarea încrucișată și este trimisă la laborator.
      Fiecare probă compozită trebuie să aibă o greutate totală de cel puțin 25 g. Două metode de prelevare a acestor probe compozite de materii fecale pot fi utilizate:
      
                  1.
               
               
                  În caz de acumulare de materii fecale amestecate într-o zonă a unui țarc sau a unei curți, poate fi utilizat un tampon mare pentru recoltare (de exemplu, 20 cm × 20 cm) care trebuie trecut peste materiile fecale, în așa fel încât să fie prelevate cel puțin 25 g de material amestecat. Acest lucru se poate realiza, de exemplu, prin deplasarea în zig zag a unui tampon pentru recoltare pe o lungime de doi metri, astfel încât acesta să fie bine acoperit de materii fecale. În cazul în care este necesar, de exemplu, când temperatura de afară este ridicată sau pe podele cu stinghii, tamponul de recoltare poate fi umezit cu ajutorul unui lichid adecvat, cum ar fi apa potabilă;
               
            
                  2.
               
               
                  În absența unei asemenea acumulări, de exemplu, într-un câmp, într-o curte mare, într-un adăpost de fătare, în țarcuri sau în alte adăposturi cu grupuri de porci reduse ca număr, se selectează pelicule individuale din masele sau locurile de materii fecale individuale proaspete, astfel încât un minimum de 10 porci să contribuie la un volum total al probei de cel puțin 25 g. Locurile de prelevare ale acestor probe individuale trebuie să fie repartizate într-un mod reprezentativ pentru toată zona respectivă.
               
            Se preferă prima metodă atunci când poate fi practicată. Această metodă presupune ca cel puțin 10 porci diferiți să contribuie la fiecare probă prelevată, în caz contrar se aplică a doua metodă.
      1.2.   Eșantionare suplimentară pentru studiul de prevalență în interiorul crescătoriei
      10 crescătorii alese în mod aleatoriu din eșantionul general al crescătoriilor pentru reproducere și al celor pentru producție fac împreună obiectul unei eșantionări mai intensive. În aceste crescătorii, se prelevează 10 probe obișnuite, astfel cum a fost descris precedent (punctul 2.1 din partea A). În plus, 10 probe individuale de cel puțin 30 g se prelevează în fiecare țarc selectat și se identifică astfel încât respectivele 10 probe individuale să poată fi asociate cu proba obișnuită din țarc. Astfel, se colectează în total 10 probe obișnuite și 100 (10 × 10) probe individuale din fiecare dintre cele 10 crescătorii. Procesarea probelor respective este descrisă în punctul 2.3.1.
      Această eșantionare ar trebui aplicată în Republica Cehă, Danemarca, România, Slovenia, Suedia și Regatul Unit.
      1.3.   Informații privind probele
      Pentru a permite îndeplinirea cerințelor referitoare la date din partea D, toate informațiile relevante provenite din probă se înregistrează pe un formular de eșantionare elaborat de autoritatea competentă.
      Fiecare probă și formularul care o însoțește se etichetează cu un număr unic care este folosit de la începutul prelevării până la testare, precum și cu codul țarcului. Autoritatea competentă trebuie să pună în aplicare și să asigure utilizarea unui sistem de numerotare unică.
      1.4.   Transportul probelor
      Probele se păstrează, de preferință, la o temperatură între + 2 și + 8 °C și ferite de contaminarea externă în timpul transportului. Probele se trimit la laborator cât mai repede posibil, fără a se depăși 36 de ore, prin poștă rapidă sau serviciu de mesagerie și ajung la laborator nu mai târziu de 72 de ore de la prelevare.
      2.   Metodele analitice de laborator
      2.1.   Laboratoare
      Analiza și serotipizarea sunt efectuate de laboratorul național de referință (LNR). În cazul în care LNR nu are capacitatea de a efectua toate analizele sau în cazul în care nu este laboratorul care efectuează în mod obișnuit depistarea, autoritățile competente pot desemna un număr limitat de alte laboratoare care sunt implicate în controlul oficial al Salmonella pentru a efectua analizele. Aceste laboratoare trebuie să aibă o experiență dovedită în ceea ce privește utilizarea metodei de depistare cerute, precum și un sistem de asigurare a calității conform cu standardul ISO 17025 și să se supună controlului LNR.
      2.2.   Recepția probelor
      La laborator, probele se păstrează refrigerate până în momentul examenului bacteriologic, care va fi efectuat, de preferință, în termen de 24 de ore după primire, dar sub nicio formă mai târziu de 96 de ore de la prelevare.
      2.3.   Analiza probelor
      Statele membre garantează că toate părțile implicate au fost formate în mod suficient pentru a efectua analizele.
      2.3.1.   Preparare
      În laborator, probele obișnuite se amestecă cu grijă, după care se prelevează 25 g pentru analiză.
      Pentru evaluarea prevalenței în interiorul crescătoriei, în conformitate cu punctul 1.2, fiecare dintre probele individuale prelevate (30 g) trebuie divizat în două părți. O parte, care cântărește cel puțin 25 g, se amestecă cu grijă și se cultivă apoi individual. Cea de-a doua parte care rămâne trebuie să fie utilizată pentru a prepara o probă compozită artificială din 10 probe individuale prelevate în țarcul, grupul sau curtea selectate. Acesta din urmă se prepară prin adăugarea de 10 ori a 2,5 g din probele individuale pentru a crea o probă compozită artificială de 25 g. Probele compozite artificiale se amestecă cu grijă înainte de analiză. În total, se analizează 10 probe obișnuite, 10 probe compozite artificiale și 100 probe individuale din fiecare dintre cele 10 crescătorii selectate pentru estimarea prevalenței în interiorul crescătoriei.
      2.3.2.   Depistarea și metodele de identificare
      2.3.2.1.   Depistarea Salmonella
      
      Trebuie utilizată metoda recomandată de laboratorul comunitar de referință (LCR) pentru Salmonella, situat în Bilthoven, Țările de Jos. Această metodă este descrisă în anexa D la standardul ISO 6579: „Detectarea Salmonella spp. în materiile fecale de animale și în probele provenite din etapa primară de producție”. Se utilizează ultima versiune a anexei D.
      2.3.2.2.   Serotipizarea Salmonella
      
      Toate tulpinile izolate și identificate ca Salmonella spp. fac obiectul unei serotipizări conforme cu schema Kaufmann-White, de către LNR pentru Salmonella.
      În vederea asigurării calității, șaisprezece tulpini tipizabile și șaisprezece izolate netipizabile sunt trimise la LCR pentru Salmonella. O parte dintre aceste izolate se trimite trimestrial către LCR. Dacă numărul de tulpini izolate este mai mic, sunt trimise toate la laborator.
      2.3.2.3.   Lizotipia Salmonella
      
      Pentru lizotipia izolatelor de Salmonella Enteritidis și Salmonella Typhimurium (analiză opțională), se utilizează metodele descrise de centrul de referință al OMS pentru lizotipia Salmonella al Agenției de Protecție a Sănătății (Health Protection Agency – HPA), situată în Colindale, Londra.
      Partea C:   Prelevarea și analiza probelor pentru studiul privind MRSA
      1.   Tipul și caracteristicile probelor
      1.1.   Prelevarea probelor
      Se vor preleva cinci probe de praf, utilizându-se 5 tampoane pentru recoltare sterile de aproximativ 500 cm2 fiecare, de la 5 dintre cele 10 țarcuri selectate pentru eșantionare conform părții A. Aceste 5 țarcuri se aleg astfel încât să includă porcii pentru reproducere aflați în diverse stadii de producție. Pentru fiecare țarc, se va șterge zona posterioară a pereților despărțitori. În cazul în care nu este suficient praf, se eșantionează suplimentar și canalele de ventilație etc. După utilizare, tampoanele pentru recoltare impregnate se pun în pungi sterile din plastic.
      Pe durata eșantionării ar trebui evitată formarea de aerosoli în clădirea respectivă.
      1.2.   Informații privind probele
      De la începutul prelevării până la testare, fiecare probă și formularul care o însoțește trebuie etichetate cu același număr unic. Autoritatea competentă trebuie să pună în aplicare și să asigure utilizarea unui sistem de numerotare unică.
      1.3.   Transportul probelor
      Probele trebuie păstrate la o temperatură constantă între + 2 °C și 25 °C (temperatura camerei) și ferite de contaminare externă în timpul depozitării și al transportării. Probele trebuie trimise cât mai rapid posibil la laborator, unde trebuie să ajungă în maximum 10 zile după prelevare.
      2.   Metodele analitice de laborator
      2.1.   Laboratoare
      Analiza și subtipizarea MRSA trebuie să fie realizate de laboratoare cu experiență. De preferință, acestea sunt laboratoarele naționale de referință (LNR) pentru Staphylococcus aureus și/sau rezistență antimicrobiană din statele membre. În cazul în care LNR nu are capacitatea sau experiența necesară de a efectua analizele sau în cazul în care nu este laboratorul care efectuează în mod obișnuit depistarea, autoritățile competente desemnează un număr limitat de alte laboratoare cu experiență sau un LNR din alt stat membru pentru a efectua analizele. Aceste laboratoare trebuie să aibă o experiență dovedită în ceea ce privește utilizarea metodelor cerute, precum și un sistem de acreditare conform cu standardul ISO 17025. O listă actualizată a laboratoarelor autorizate poate fi consultată pe site-ul internet al laboratorului comunitar de referință pentru rezistență antimicrobiană (LCR-RA) din Copenhaga, Danemarca.
      2.2.   Recepția probelor
      Probele care sosesc la laborator după 10 zile de la prelevare se aruncă, cu excepția cazului în care examinarea bacteriologică poate începe în interval de 13 zile. La laborator, eșantioanele se păstrează la temperatură constantă între 2 și 25 °C până la examinarea bacteriologică care trebuie efectuată în 13 zile de la prelevare.
      2.3.   Analiza probelor
      2.3.1.   Îmbogățirea selectivă
      În laborator, cele 5 tampoane de recoltare cu praf se combină cu 100 ml geloză Mueller-Hinton la care se adaugă 6,5 % NaCl și se incubează la 37 °C pe o durată cuprinsă între 16-20 ore. După aceasta, 1 ml din această substanță se inoculează în 9 ml mediu T.S.B. (Tryptone Soy Broth) + 3,5 mg/l cefoxitin și 75 mg aztreonam și se incubează pentru încă 16-20 ore la 37 °C. După aceea, conținutul unei anse din această substanță este repartizat într-o geloză cromogenă selectivă pentru MRSA și se pune la incubat pentru 24-48 ore la 37 °C. Se va utiliza geloza specifică recomandată de LCR-RA. Această geloză este descrisă pe site-ul internet al LCR-RA.
      Pe baza morfologiei și a colorației coloniei, maximum cinci colonii suspecte a fi MRSA se vor cultiva în geloză sânge. În acest stadiu, Staphylococcus aureus (S. aureus) prezumtiv fie se păstrează cu respectarea condițiilor corespunzătoare (– 80 °C) pentru identificare și caracterizare ulterioară, fie se procesează imediat.
      2.3.2.   Identificarea MRSA
      
         S. aureus prezumtiv se identifică drept S. aureus și MRSA prin PCR. Identificarea se face, fie utilizând metoda PCR-sistem multiplex cu identificare simultană a genei mecA fie efectuând două teste PCR separate. Pentru a limita volumul de muncă, inițial se identifică numai una dintre cele cinci izolate suspecte a fi S. aureus. În cazul în care izolata respectivă este identificată drept MRSA, aceasta se păstrează. Dacă prima izolată este identificată drept MRSA, nu mai este necesară testarea celor patru izolate rămase, acestea putând să fie eliminate. Dacă prima izolată nu este identificată drept MRSA, va fi testată o a doua izolată din cele patru rămase. Acest proces continuă până când una dintre izolate este identificată drept MRSA sau până când toate cele cinci izolate sunt testate. În mod alternativ, identificarea cu ajutorul PCR poate fi efectuată într-o primă etapă într-un amestec al celor cinci colonii prezumtive dintr-o probă. În cazul unui PCR pozitiv, analiza va fi repetată cu privire la colonii individuale pentru a identifica o colonie pozitivă.
      În vederea asigurării calității, 16 izolate suspectate a fi S. aureus care nu au fost identificate drept MRSA, precum și 16 tulpini de MRSA, care au făcut obiectul eșantionării pe întreaga durată a anului 2008, sunt trimise la LCR-RA. O parte dintre aceste izolate se trimite trimestrial către LCR-RA. În cazul în care numărul izolatelor care au fost verificate pentru MRSA este mai mic de 16, vor fi trimise toate.
      2.3.3.   Subtipizarea pentru stabilirea unei eventuale legături cu izolate de la om
      MRSA pozitiv va fi testat pentru Staphylococcus de tip A (tipizare gena Spa – Spa typing). Tipizarea se efectuează de către LNR sau sub supravegherea acestuia, în caz contrar izolatele trebuind să fie trimise către LCR-RA, care efectuează tipizarea într-un astfel de caz.
      Pe un subset de izolate reprezentative (aproximativ 2 % din numărul total al probelor compozite), se efectuează tipizare de tip MLST de către LNR sau LCR-AR.
      2.3.4.   Testele de susceptibilitate antimicrobiană
      Testarea pentru susceptibilitatea antimicrobiană este opțională. Dacă se efectuează, izolatele MRSA se testează pentru susceptibilitatea antimicrobiană utilizând metoda microdiluției, la cel puțin următorii agenți antimicrobieni: ciprofloxacin, eritromicină, acid fusidic, gentamicină, linezolid, mupirocin, sulfametoxazol, trimetoprim, tetraciclină, cloramfenicol, vancomicin și quinupristin/dalfopristin. Raportarea cu privire la susceptibilitatea antimicrobiană se face în conformitate cu articolul 9 alineatul (1) din Directiva 2003/99/CE.
      2.4.   Depozitarea izolatelor
      Izolatele se depozitează la laboratoarele naționale de referință (LNR) utilizând metoda pentru strângerea de culturi de către LNR, cu garantarea viabilității tulpinilor și a păstrării neschimbate a proprietăților acestora pentru minimum 5 ani. Aceasta se face pentru a permite, de exemplu, testarea ulterioară a susceptibilității antimicrobiene sau alte genuri de caracterizări. Toate izolatele trimise la LCR-RA se păstrează o perioadă de minimum 5 ani. Izolatele trebuie depozitate în condiții care să nu permită schimbarea proprietăților acestora (– 80 °C). Dacă laboratorul responsabil nu are disponibilă capacitatea de depozitare necesară, izolatele se trimit la LCR-RA, care le va depozita.
      3.   Rapoarte ale laboratoarelor
      Toate rezultatele analizelor se trimit cu titlu confidențial de la laborator exclusiv autorității competente din statul membru în care au fost colectate probele de praf.
      Partea D:   Rapoartele statelor membre
      1.   Descrierea generală a punerii în aplicare a studiilor privind Salmonella și MRSA
      Un raport în format text trebuie să cuprindă cel puțin informațiile următoare:
      
                  (a)
               
               
                  statul membru;
               
            
                  (b)
               
               
                  o descriere a populației crescătoriilor care dețin porci pentru reproducere:
                  
                              1.
                           
                           
                              Crescătorii pentru reproducere:
                              
                                          (i)
                                       
                                       
                                          numărul total al crescătoriilor pentru reproducere;
                                       
                                    
                                          (ii)
                                       
                                       
                                          numărul total al crescătoriilor nucleu;
                                       
                                    
                                          (iii)
                                       
                                       
                                          numărul total al crescătoriilor de multiplicare;
                                       
                                    
                                          (iv)
                                       
                                       
                                          numărul de crescătorii pentru reproducere a căror eșantionare a fost planificată și numărul de crescătorii pentru reproducere eșantionate în mod efectiv; numărul crescătoriilor a căror eșantionare a fost planificată, dar nu au fost eșantionate și motivul pentru care nu au fost eșantionate;
                                       
                                    
                                          (v)
                                       
                                       
                                          observații privind reprezentativitatea generală a programului de eșantionare a crescătoriilor pentru reproducere;
                                       
                                    
                        
                              2.
                           
                           
                              Crescătorii pentru producție:
                              
                                          (i)
                                       
                                       
                                          numărul total al crescătoriilor pentru producție;
                                       
                                    
                                          (ii)
                                       
                                       
                                          numărul total al crescătoriilor de porci de la fătare până la înțărcare/creștere;
                                       
                                    
                                          (iii)
                                       
                                       
                                          numărul total al crescătoriilor de porci de la fătare până la finisare;
                                       
                                    
                                          (iv)
                                       
                                       
                                          numărul crescătoriilor pentru producție a căror eșantionare a fost planificată și numărul crescătoriilor pentru producție eșantionate în mod efectiv; numărul crescătoriilor a căror eșantionare a fost planificată, dar nu au fost eșantionate și motivul pentru care nu au fost eșantionate;
                                       
                                    
                                          (v)
                                       
                                       
                                          eventuale observații privind reprezentativitatea generală a programului de eșantionare a crescătoriilor pentru producție;
                                       
                                    
                        
            
                  (c)
               
               
                  numărul probelor din studiul privind Salmonella obținute și analizate:
                  
                              (i)
                           
                           
                              din crescătorii pentru reproducere;
                           
                        
                              (ii)
                           
                           
                              din crescătorii pentru producție;
                           
                        
                              (iii)
                           
                           
                              din crescătorii eșantionate pentru studiul de prevalență în interiorul crescătoriei;
                           
                        
            
                  (d)
               
               
                  rezultate generale ale studiului privind Salmonella:
                  
                              (i)
                           
                           
                              prevalența în crescătoriile pentru reproducere și în crescătoriile pentru producție infestate cu Salmonella și serotipuri ale Salmonella;
                           
                        
                              (ii)
                           
                           
                              rezultatul studiului de prevalență în interiorul crescătoriei;
                           
                        
            
                  (e)
               
               
                  lista laboratoarelor responsabile în cadrul studiului privind Salmonella cu:
                  
                              (i)
                           
                           
                              depistarea;
                           
                        
                              (ii)
                           
                           
                              serotipizarea;
                           
                        
                              (iii)
                           
                           
                              lizotipia (în cazul în care a fost efectuată);
                           
                        
            
                  (f)
               
               
                  numărul de probe din studiul privind MRSA obținute și analizate:
                  
                              (i)
                           
                           
                              din crescătorii pentru reproducere;
                           
                        
                              (ii)
                           
                           
                              din crescătorii pentru producție;
                           
                        
            
                  (g)
               
               
                  rezultate generale ale studiului privind MRSA: prevalența în crescătoriile pentru reproducere și în crescătoriile pentru producție infestate cu MRSA, pe baza depistării și a confirmării cu ajutorul PCR;
               
            
                  (h)
               
               
                  lista laboratoarelor responsabile în cadrul studiului privind MRSA cu:
                  
                              (i)
                           
                           
                              depistarea;
                           
                        
                              (ii)
                           
                           
                              PCR;
                           
                        
                              (iii)
                           
                           
                              Tipizare gena spa – Spa typing;
                           
                        
                              (iv)
                           
                           
                              tipizare de tip MLST.
                           
                        
            2.   Date complete cu privire la fiecare crescătorie eșantionată și rezultatele testelor corespunzătoare:
      Statele membre comunică Comisiei pe cale electronică rezultatele studiilor privind Salmonella și MRSA sub formă de date brute, folosind un dicționar de date și cerințele privind colectarea datelor stabilite și furnizate de Comisie.
      2.1.   Informații privind crescătoria
      Pentru fiecare crescătorie selectată pentru eșantionare, statele membre colectează și transmit Comisiei următoarele informații:
      
                  (a)
               
               
                  codul crescătoriei;
               
            
                  (b)
               
               
                  tipul de producție al crescătoriei:
                  
                              (i)
                           
                           
                              de interior versus „orice stadiu al producției care are loc în aer liber”;
                           
                        
                              (ii)
                           
                           
                              tipul crescătoriei: nucleu, de multiplicare, de porci de la fătare până la înțărcare, de la fătare până la finisare și de la fătare la creștere;
                           
                        
            
                  (c)
               
               
                  mărimea crescătoriei: numărul porcilor pentru reproducere prezenți în momentul eșantionării (inventarul porcilor adulți);
               
            
                  (d)
               
               
                  politica de înlocuire: toți porcii pentru reproducere de înlocuire sunt cumpărați: câțiva porci pentru reproducere de înlocuire crescuți intern sau toți porcii pentru reproducere de înlocuire sunt crescuți intern;
               
            
                  (e)
               
               
                  (facultativ:) simptomele clinice de diaree: au existat simptome de diaree prezente în cursul celor trei luni care au precedat eșantionarea?
               
            2.2.   Informații referitoare la toate probele colectate în cadrul studiului privind Salmonella
      Pentru fiecare probă trimisă la laborator în cadrul studiului privind Salmonella, statele membre colectează următoarele informații:
      
                  (a)
               
               
                  codul probei;
               
            
                  (b)
               
               
                  codul laboratorului care participă la analiza inițială;
               
            
                  (c)
               
               
                  data prelevării probelor;
               
            
                  (d)
               
               
                  data la care a început analiza de laborator;
               
            
                  (e)
               
               
                  depistarea Salmonella: rezultat calitativ (pozitiv/negativ);
               
            
                  (f)
               
               
                  serotipizarea Salmonella: serotip(uri) depistat(e) (pot fi mai multe);
               
            
                  (g)
               
               
                  vârsta porcilor: dacă sunt toate scroafe sau sunt porci pentru reproducere de vârste diferite;
               
            
                  (h)
               
               
                  sexul: doar scroafe, scroafe și vieri sau doar vieri;
               
            
                  (i)
               
               
                  etapa de producție: maternitate; împerechere, gestație (altele?);
               
            
                  (j)
               
               
                  adăposturile: podea cu stinghii (complet/parțial); pardoseală solidă; paie sau altele;
               
            
                  (k)
               
               
                  alimentația: sunt hrăniți porcii din acest țarc, această curte sau acest grup exclusiv cu furaje combinate?
               
            
                  (l)
               
               
                  suplimentul furajer: este adăugată în furaj vreo substanță care reduce prevalența Salmonella (cum ar fi acidul organic sau un probiotic)?
               
            
                  (m)
               
               
                  utilizarea sistematică a antibioticelor: se administrează antibiotice, indiferent sub ce formă, tuturor animalelor din acest grup?
               
            
                  (n)
               
               
                  ultima dată de administrare a antimicrobienelor la animale (în cursul ultimelor patru săptămâni).
               
            2.3.   Informații suplimentare referitoare la probele prelevate în cadrul studiului privind Salmonella pentru prevalența în interiorul crescătoriei
      Pentru fiecare probă individuală trimisă la laborator în cadrul eșantionării pentru prevalența în interiorul crescătoriei, statele membre colectează următoarele informații suplimentare:
      
                  (a)
               
               
                  codul probei compozite;
               
            
                  (b)
               
               
                  depistarea Salmonella în fiecare probă individuală: rezultat calitativ (pozitiv/negativ);
               
            
                  (c)
               
               
                  serotipizarea Salmonella în fiecare eșantion individual: serotip(uri) depistat(e) (pot fi mai multe).
               
            2.4.   Informații referitoare la probele prelevate în cadrul studiului privind MRSA
      Pentru fiecare probă trimisă la laborator, statele membre colectează următoarele informații:
      
                  (a)
               
               
                  codul probei;
               
            
                  (b)
               
               
                  codul/numele laboratorului care participă la depistare;
               
            
                  (c)
               
               
                  data prelevării probelor;
               
            
                  (d)
               
               
                  data la care a început analiza de laborator;
               
            
                  (e)
               
               
                  rezultatul depistării MRSA (pozitiv/negativ);
               
            
                  (f)
               
               
                  codul/numele laboratorului care participă la PCR;
               
            
                  (g)
               
               
                  rezultatul PCR;
               
            
                  (h)
               
               
                  codul/numele laboratorului care participă la tipizarea genei spa (Spa typing);
               
            
                  (i)
               
               
                  rezultatul tipizării genei Spa;
               
            
                  (j)
               
               
                  codul/numele laboratorului care participă la tipizarea MLST;
               
            
                  (k)
               
               
                  rezultatul tipizării MLST.
               
            
   
      ANEXA II
      CONTRIBUȚIA FINANCIARĂ MAXIMĂ DIN PARTEA COMUNITĂȚII PENTRU STATELE MEMBRE PREVĂZUTĂ LA ARTICOLUL 5
      
                  Statul membru
               
               
                  Suma maximă totală pentru cofinanțarea analizelor
                  (EUR)
               
            
                  Belgia – BE
               
               
                  74 003
               
            
                  Bulgaria – BG
               
               
                  64 672
               
            
                  Republica Cehă – CZ
               
               
                  120 621
               
            
                  Danemarca – DK
               
               
                  114 829
               
            
                  Germania – DE
               
               
                  71 750
               
            
                  Estonia – EE
               
               
                  11 583
               
            
                  Irlanda – IE
               
               
                  53 732
               
            
                  Grecia – EL
               
               
                  48 584
               
            
                  Spania – ES
               
               
                  102 317
               
            
                  Franța – FR
               
               
                  102 317
               
            
                  Italia – IT
               
               
                  98 134
               
            
                  Cipru – CY
               
               
                  24 775
               
            
                  Letonia – LV
               
               
                  4 183
               
            
                  Lituania – LT
               
               
                  17 053
               
            
                  Luxemburg – LU
               
               
                  14 801
               
            
                  Ungaria – HU
               
               
                  92 021
               
            
                  Malta – MT
               
               
                  0
               
            
                  Țările de Jos – NL
               
               
                  107 786
               
            
                  Austria – AT
               
               
                  73 037
               
            
                  Polonia – PL
               
               
                  105 212
               
            
                  Portugalia – PT
               
               
                  67 889
               
            
                  România – RO
               
               
                  126 734
               
            
                  Slovenia – SI
               
               
                  93 594
               
            
                  Slovacia – SK
               
               
                  66 924
               
            
                  Finlanda – FI
               
               
                  80 116
               
            
                  Suedia – SE
               
               
                  93 594
               
            
                  Regatul Unit – UK
               
               
                  120 621
               
            
                  Total
               
               
                  1 950 878
               
            
   
      ANEXA III
      RAPORT FINANCIAR CERTIFICAT REFERITOR LA REALIZAREA UNUI STUDIU DE REFERINȚĂ CU PRIVIRE LA PREVALENȚA SALMONELLA SPP. ȘI MRSA LA EFECTIVELE DE PORCI PENTRU REPRODUCERE
      Perioada de raportare:
      
                  —
               
               
                  … până la … pentru studiul privind Salmonella
                  
               
            
                  —
               
               
                  … până la … pentru studiul privind MRSA
               
            Declarație privind costurile suportate pentru studiu și eligibile pentru contribuția financiară din partea Comunității
      Numărul de referință al deciziei Comisiei prin care se acordă o contribuție financiară din partea Comunității:
      …
      …
      
                  Costurile generate de
               
               
                  Număr de teste/tampoane de recoltare
               
               
                  Totalul cheltuielilor generate de teste și de tampoanele de recoltare în perioada de raportare
                  (în monedă națională)
               
            
                  Bacteriologia pentru Salmonella spp.
               
               
                   
               
               
                   
               
            
                  Serotipizarea izolatelor de Salmonella
                  
               
               
                   
               
               
                   
               
            
                  Depistarea MRSA
               
               
                   
               
               
                   
               
            
                  Identificări MRSA prin PCR
               
               
                   
               
               
                   
               
            
                  Tipizare gena spa (Spa typing) la MRSA
               
               
                   
               
               
                   
               
            
                  Tipizare MLST la MRSA
               
               
                   
               
               
                   
               
            
                  Tampoane de recoltare pentru testarea MRSA
               
               
                   
               
               
                   
               
            Declarația beneficiarului
      Certific următoarele:
      
                  —
               
               
                  costurile menționate anterior sunt reale, au fost înregistrate cu ocazia realizării sarcinilor stabilite prin Decizia 2008/55/CE și au fost indispensabile pentru buna executare a acestor sarcini;
               
            
                  —
               
               
                  toate documentele justificative pentru aceste costuri sunt disponibile în vederea auditului;
               
            
                  —
               
               
                  nu s-a mai solicitat nicio altă contribuție financiară din partea Comunității pentru aceste studii.
               
            Data:
      Responsabilul financiar:
      Semnătura: